02. veebruaril 2026

**Teabenõue – muuseumitöötajate palgaandmed 2025. aasta kohta ja 2026. aasta palgatõusu plaan**

MTÜ Eesti Muuseumiühing soovib tutvuda teie haldusalas olevate muuseumitöötajate palgatasemega ning saada ülevaade 2026. aasta palgatõusu plaanidest. Palume järgnevaid andmeid:

1. Kas teie haldusalas oleva(te)s muuseumi(de)s on palgatasemetes eristatud **kultuuritöötajad** (st kõrgharidusnõudega või kõrgema kutsekvalifikatsiooninõudega või spetsiifiliste erialaste teadmiste nõudega töökohad) ja **tugitöötajad** (nt sekretäritööd, info- ja dokumendihaldus, personalijuhtimine, finantsanalüüs, haldustööd, üldjuhtimine vms) või mitte? Kui eristate, palume lühidalt kirjeldada, millise loogika/aluse järgi eristus tehakse (nt ametikohad, ametigrupid, kvalifikatsiooninõuded).
2. Palume esitada **2025. aasta** muuseumitöötajate põhipalga andmed järgnevalt:
   1. Kõikide teie haldusalas töötavate muuseumitöötajate **keskmine palk** ja **mediaanpalk** 2025. aastal;
   2. Kultuuritöötajate **keskmine palk** ja **mediaanpalk** 2025. aastal;
   3. Tugitöötajate **keskmine palk** ja **mediaanpalk** 2025. aastal.

Palgaandmete edastamisel palume esitada juhi töötasu ülejäänud palgastatistikast eraldi reana või jätta juhi andmed esitamata.

1. Milline on teie haldusalas oleva(te) muuseumi(de) töötajate **lisatasude maht ja laad** 2025. aastal:
   * kas lisatasu makstakse püsivalt või ebaregulaarselt;
   * kui suure osakaalu muuseumitöötajate palgafondist moodustavad lisatasud (võimalusel protsendina)?

**4)** Kas teie haldusalas oleva(te)s muuseumi(de)s on **2026. aastal** plaanis tõsta muuseumitöötajate põhipalku?

* + Kui **jah**, siis palume märkida **planeeritav tõus** (protsendina) ning **keda tõus puudutab** (kõiki, ainult teatud ametigruppe, astmeline tõus vms).
  + Kui võimalik, palume lisada ühe kuu täpsustega, mis ajast palgatõus jõustub.
  + Kui palgatõusu ei ole planeeritud, palume lühidalt märkida peamine põhjus (nt eelarvelised piirangud, otsus on ootel, palgaläbirääkimised käivad vms).

Palume andmed saata aadressile [emy@muuseum.ee](mailto:emy@muuseum.ee).

Lugupidamisega

Anu Viltrop

Tegevjuht

MTÜ Eesti Muuseumiühing